تورک آخینی طبیعی گاز بورو خطی پروژه‌سینه دایر راضیلاشما، روسیا پارلامنتی‌نین آلت قانادی دومادا قبول ائدیلدی.
دوما طرفین‌دن ائدیلن آچیقلامادا، تورک جریانی پروژه‌سی‌نین، روس انرژی شیرکتی گازپروم، 2019-جی ایلدن اعتباراً تورکیه و آوروپایا گاز ایخراجییلا باغلی ریسک‌لری آزالداجاغی ایفاده ائدیله‌رک،
"روس گازی‌نین، تورک آخینی واسطه‌سیله فاصیله‌سیز و اعتبارلی بیر شکیلده تامین ائدیلمه‌سی سایه‌سینده، روسیا پروژه قاپسامینداکی ایلک خط‌دن ایللیک 750 میلیون دو‌لار گلیر الده ائده‌جک." ایفاده‌سی ایستیفاده ائدیلدی.
پروژه چرچیوه‌سینده اتیکیلمه‌سی پلان‌لاش‌دیریلان ایکینجی خطین ایسه، گازی آلا‌جاق اؤلکه‌لرین بلیرلنمسی سونراسیندا روسیا اوچون یئنه علاوه گلیر یاراداجاغام وورغولاندیغی آچیقلامادا، راضیلاشما چرچیوه‌سینده پروژه‌نین دنیزده ائدیله‌جک قیسیمی‌نین ده وئرگی‌لردن آزاد اولاجاغی قید ائدیلدی.
حکومت‌لر آراسی راضیلاشماسی کئچن ایل اوکتوبر آییندا ایستانبولدا ایمضا‌لانان پروژه چرچیوه‌سینده، هر بیری ایلده 15.75 میلیارد مکعب توتوما صاحب ایکی بورو خطی‌نین ائدیلمه‌سی پلانلاشدیریلیر.
ایلک خطین تورکیه‌یه، ایکینجی خطین ایسه لازیم‌لی تأمینات‌لارین آلینماسی حالیندا آوروپایا طبیعی گاز چاتدیرماسی نظرده توتولور.
سؤز موضوعسو خطین تورکیه بؤلومو‌نون، 2019دا فعالیته گچمسی گؤزلنیلیر.
